Verejný Obstarávateľ :   Mestská časť Bratislava Petržalka, Kutlíkova 17, 
                                                852 12 Bratislava
 
PREDMET ZÁKAZKY:   Revitalizácia Vlasteneckého námestia

Podprahová zákazka:

Výzva na predkladanie ponúk  
vypracovaná v súlade  s § 99    zákona  č. 25/2006 Z. z. o verejnom obstarávaní a o zmene a doplnení niektorých zákonov (ďalej len „zákon o verejnom obstarávaní“) na uskutočnenie stavebných prác: „Revitalizácia Vlasteneckého námestia“

1.    Identifikácia verejného obstarávateľa: Mestská časť Bratislava Petržalka
						    Kutlíkova 17
						    852 12 Bratislava

       V zastúpení:                                              Doc. RNDr. Milan Ftáčnik, CSc.
                                                                          starosta
       IČO:                                                          603201
    
       Kontaktné miesto:  Miestny úrad mestskej časti Bratislava –Petržalka
                                         Kutlíkova 17
                                         852 12 Bratislava

      Kontaktná osoba:    Ing. Dušan Vávra
      Telefón:                     02 / 68286865
      Fax:                           02 / 63814964
      E-mail:                      dusan.vavra@petrzalka.sk
2.    Predmet zákazky:  Revitalizácia Vlasteneckého námestia
3.    Typ zmluvy: Zmluva o dielo	

4.     Klasifikácia predmetu zákazky:  Spoločný slovník obstarávania:
        Hlavný predmet: 

        45236250-7 Stavebné práce na stavbe plôch pre parky
        77310000-6 Výstavba a údržba zelených plôch
        45316110-9 Inštalovanie osvetlenia ciest
	        39113600-3 Lavičky

 5.   Opis predmetu zákazky: Ide o stavebné práce, ktorých súčasťou je aj dodávka stavebných výrobkov, tovarov  a súvisiace  služby ( napr. dovoz, odvoz...). 
      Podrobné vymedzenie predmetu zákazky tvorí časť  B.1 Opis predmetu zákazky  súťažných podkladov. Súčasťou súťažných podkladov je projektová dokumentácia v elektronickej forme na CD a neocenený výkaz výmer.
  
6.      Lehoty ukončenia práce alebo trvanie zmluvy: 
	Trvanie zmluvy: 18 mesiacov odo dňa uzatvorenia zmluvy; predpokladaná lehota uskutočnenia stavebných prác je 6 mesiacov od prevzatia staveniska a sadovníckych úprav 8 mesiacov, resp. do prevzatia trávnatých plôch po realizácii 1. kosby v závislosti od agrotechnických podmienok.  
                                                                                                                                                                                    
7.      Množstvo alebo rozsah predmetu zákazky: 
	Predmetom zákazky sú nasledovné aktivity: 
	SO 1 Spevnené plochy
	SO 2 Sadovnícke úpravy 
	SO 3 Verejné osvetlenie 
	SO 4 Prvky malej architektúry

      Rozsah prác je podrobne opísaný v časti B.1 Opis predmetu zákazky súťažných podkladov  a v neocenenom výkaze výmer a v projektovej dokumentácii predloženej elektronicky na CD, ktorý je súčasťou súťažných podkladov.     

8.      Rozdelenie predmetu zákazky na časti:  NIE 
     Uchádzač musí predložiť ponuku na celý predmet zákazky.

9.      Hlavné podmienky financovania a platobné podmienky: 
Úhrada za predmet zákazky  sa uskutoční v eurách bezhotovostným platobným stykom na základe predloženej faktúry s lehotou splatnosti do 90 dní po jej  prevzatí verejným obstarávateľom. Platba bude vykonaná na základe súpisu vykonaných prác,   odsúhlaseným a podpísaným  verejným obstarávateľom v dvoch etapách – po ukončení stavebných prác a po ukončení sadových úprav. 
Predpokladaná hodnota zákazky je vo výške 350 000,00 EUR s DPH. 
         Verejný obstarávateľ preddavky neposkytuje.         
  
10.   Podmienky účasti  vo verejnom obstarávaní  

Podmienky účasti vo verejnom obstarávaní, týkajúce sa osobného postavenia, finančného a ekonomického postavenia, technickej alebo odbornej spôsobilosti a zabezpečenia  kvality stanovené v súlade s § 32 zákona č. 25/2006 Z.z. o verejnom obstarávaní a o zmene a doplnení niektorých zákonov v znení zákona č. 282/2006 Z.z. a zákona č. 102/2007 Z.z., zákona č. 232/2008 Z.z. a zákona č. 442/2008 Z.z. a zákona č. 213/2009 Z. z. a zákona č. 289/2009 Z. z. a zákona 402/2009 Z. z. a zákona 503/2009 Z. z.      ( ďalej len „zákon“): 

10.1.	Uchádzač musí spĺňať podmienky, týkajúce sa osobného postavenia podľa § 26 ods. 1 zákona  a preukáže ich podľa § 26 ods. 2, resp. ods. 3 alebo ods. 4 zákona     predložením originálnych dokladov alebo ich úradne overených kópií, požadovaných v bodoch 1.1  až  1.10, nie starších ako 3 mesiace ku dňu lehoty na predkladanie ponúk:
            10.1.1 výpis z registra trestov alebo rovnocenný doklad vydaný príslušným súdom alebo správnym orgánom v krajine svojho sídla, nie starší ako tri mesiace, že nebol uchádzač ani jeho štatutárny orgán, ani člen štatutárneho orgánu odsúdený za trestný čin, korupcie, za trestný čin poškodzovania finančných záujmov Európskych spoločenstiev, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny alebo za trestný čin, ktorého skutková podstata súvisí s podnikaním:
10.1.1.1  podnikateľ - fyzická  osoba predloží výpis z registra trestov za osobu, na ktorú je vydané živnostenské oprávnenie alebo iné než živnostenské oprávnenie podľa osobitných predpisov,
  10.1.1.2       podnikateľ - právnická osoba predloží výpisy z registra trestov za všetky osoby, ktoré tvoria štatutárny orgán alebo sú členmi štatutárneho orgánu podnikateľa,
10.1.2 potvrdenie príslušného súdu alebo rovnocenný doklad vydaný príslušným súdom alebo správnym orgánom v krajine svojho sídla, nie starší ako tri mesiace, že voči uchádzačovi nie je vedené konkurzné konanie, nie je v konkurze, v likvidácii ani nebol proti nemu zamietnutý návrh na vyhlásenie konkurzu pre nedostatok majetku, predložené potvrdenie musí byť aktuálne a musí ním preukazovať skutočný stav vo vzťahu k termínu, kedy uplynie lehota na predkladanie ponúk,
10.1.3 potvrdenie Sociálnej poisťovne v ktorej je uchádzač vedený v evidencii platiteľov sociálneho poistenia a príspevkov na starobné dôchodkové sporenie, nie staršie ako tri mesiace že uchádzač nemá evidované nedoplatky poistného na sociálne poistenie a príspevkov na starobné dôchodkové sporenie, ktoré sa vymáhajú výkonom rozhodnutia,
10.1.4 potvrdenie príslušnej zdravotnej poisťovne alebo zdravotných poisťovní, v ktorých je uchádzač vedený v evidencii platiteľov zdravotného poistenia, nie staršie ako tri mesiace, že uchádzač nemá evidované nedoplatky poistného na zdravotné poistenie, ktoré sa vymáhajú výkonom rozhodnutia,
10.1.5 potvrdenie miestne príslušného daňového úradu nie staršie ako tri mesiace, že uchádzač nemá v Slovenskej republike alebo v krajine svojho sídla evidované daňové nedoplatky, ktoré sa vymáhajú výkonom rozhodnutia,
10.1.6  doklad o oprávnení dodávať tovar, uskutočňovať stavebné práce alebo poskytovať službu alebo potvrdenie príslušného orgánu, v ktorom musí byť zapísaný predmet podnikania oprávňujúci uchádzača na dodanie požadovaného predmetu zákazky alebo čestné vyhlásenie podľa predpisov v krajine svojho sídla, že uchádzač je oprávnený na dodanie požadovaného predmetu zákazky,
   10.1.6.1 výpis zo živnostenského registra (napríklad podnikateľ - fyzická osoba, podnikateľ -    príspevková organizácia),
   10.1.6.2 výpis z obchodného registra (napríklad podnikateľ - právnická osoba, podnikateľ -  fyzická osoba zapísaná v obchodnom registri),
   10.1.6.3 iné než živnostenské oprávnenie, vydané podľa osobitných predpisov,
   10.1.6.4 Tento doklad predloží uchádzač v svojej ponuke aj v prípade, že bude postupovať podľa bodu 1.7 časti A.2 týchto súťažných podkladov,
10.1.7 Uchádzač zapísaný do zoznamu podnikateľov, ktorí preukázali spôsobilosť na uzavieranie zmlúv vo verejnom obstarávaní, môže podľa § 128 ods. 1 zákona o verejnom obstarávaní  požadované v bodoch 1.1 až 1.6 nahradiť predložením úradne osvedčenej kópie platného potvrdenia o jeho zapísaní do zoznamu podnikateľov podľa zákona o verejnom obstarávaní. Ak uchádzač preukazuje splnenie podmienok účasti spôsobom uvedeným v § 128 ods. 1 zákona, treba postupovať zároveň v zmysle § 155 ods. 8 písm. a) zákona. Ak uchádzač preukazuje splnenie podmienok účasti podľa § 128 ods. 1 zákona, v tom prípade treba predložiť aj platný doklad o oprávnení dodávať tovar, uskutočňovať stavebné práce, alebo poskytovať službu 
10.1.8 Ak uchádzač nemá sídlo v Slovenskej republike a krajina jeho sídla nevydáva niektoré z dokladov podľa §26 ods. 2 zákona o verejnom obstarávaní , požadované v bodoch 1.1 až 1.6 týchto súťažných podkladov alebo nevydáva ani rovnocenné doklady, môže ich nahradiť čestným vyhlásením podľa predpisov platných v krajine jeho sídla.
10.1.9 Ak má uchádzač sídlo v členskom štáte EÚ  inom ako Slovenská republika a právo tohto členského štátu neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v krajine pôvodu alebo v krajine sídla uchádzača.
10.1.10 Na preukázanie splnenia podmienok účasti vo verejnom obstarávaní, týkajúce sa osobného postavenia uchádzačov, musí uchádzač v ponuke predložiť všetky doklady podľa bodu 1.1 až 1.6 týchto súťažných podkladov, alebo doklad podľa bodu 1.8 týchto súťažných podkladov, prípadne aj podľa bodu 1.9 týchto súťažných podkladov. 
10.1.11 Potvrdenia, doklady a iné dokumenty tvoriace ponuku, požadované vo výzve a v týchto súťažných podkladoch, musia byť v ponuke predložené ako originály alebo ich úradne overené  kópie nie staršie ako tri mesiace ku dňu predloženia ponúk.

10.2.	Uchádzač preukáže svoje finančné a ekonomické postavenie:
10.2.1 podľa § 27 ods. 1 písm. a) zákona  - predloženie vyjadrenia banky alebo pobočky zahraničnej banky, ktorým môže byť prísľub banky alebo pobočky zahraničnej banky o poskytnutí úveru.
Verejný obstarávateľ požaduje predloženie vyjadrenia banky alebo pobočky zahraničnej banky o schopnosti uchádzača plniť finančné záväzky.  Vyjadrenie banky predloží uchádzač ako originál alebo úradne overenú kópiu, ktorá nesmie byť ku dňu predkladania dokladov preukazujúcich splnenie podmienok účasti staršia ako 3 mesiace. Výpis z účtu sa nepovažuje za potvrdenie banky. Uchádzač predloží požadované vyjadrenia od všetkých bánk, v ktorých má uchádzač vedené účty..
10.2.2 podľa § 27 ods. 1 písm. d) zákona – predloženie prehľadu o celkovom obrate alebo prehľadom o dosiahnutom obrate v oblasti, ktorej sa predmet zákazky týka, najviac za posledné tri hospodárske roky (2007, 2008 a 2009), za ktoré sú dostupné v závislosti od vzniku alebo začatia prevádzkovania činnosti. 
Verejný obstarávateľ požaduje predloženie prehľadu o dosiahnutom obrate, podpísanom štatutárnym orgánom uchádzača,  v ktorom uchádzač preukáže min. ročný obrat v predmete  zákazky vo výške 500 000,00 EUR s DPH resp. 15 063 000,00 SKK za každý uvedený hospodársky rok  2007, 2008 a 2009. Uchádzač požadovaný prehľad podloží výkazom ziskov a strát, resp. výkazov príjmov a výdavkov, za uvedené hospodárske roky 2007, 2008 a 2009.

10.3.	Uchádzač preukáže svoju technickú a odbornú spôsobilosť: 
10.3.1 podľa  § 28 ods. 1 písm. b) zákona – predložením zoznamu stavebných prác uskutočnených za predchádzajúcich päť rokov, doplneným potvrdeniami o uspokojivom vykonaní stavebných prác s uvedením dodávateľov,  cien, miest a lehôt uskutočnenia prác a zhodnotenia uskutočnených prác podľa obchodných podmienok, ak odberateľom 
1. bol verejný obstarávateľ podľa tohto zákona , dôkaz o plnení potvrdí tento verejný obstarávateľ
2. bola iná osoba ako verejný obstarávateľ, dôkaz o plnení potvrdí odberateľ; ak to nie je možné, vyhlásením uchádzača alebo záujemcu o ich uskutočnení. 

Verejný obstarávateľ požaduje predloženie zoznamu a potvrdení o uspokojivom vykonaní stavebných prác  k min. 5 zmluvám, týkajúcich rovnakého alebo podobného predmetu zákazky (za  rovnaký alebo podobný predmet zákazky sa budú považovať iba stavby a/alebo rekonštrukcie stavieb podľa KS č. 211) uskutočnených za obdobie posledných piatich rokov v min. výške  1 000 000,00 EUR bez DPH spolu za všetky zmluvy resp. 30 126 000,00 SKK bez DPH.

Uchádzač môže predmetné uviesť v tabuľke, ktorá bude obsahovať nasledovné údaje:
-	názov alebo obchodné meno zmluvného partnera, adresu jeho sídla alebo miesta podnikania
-	stručný opis predmetu plnenia zmluvy
-	zmluvnú cenu za dielo v slovenských korunách resp. Euro bez DPH
-	údaje na kontaktnú osobu zmluvného partnera (odberateľa) potrebné na overenie si uvedených informácií, podpis a pečiatku

10.3.2  podľa § 28 ods.1 písm. g) zákona – predloženie údajov o vzdelaní a odbornej praxi alebo odbornej kvalifikácii riadiacich zamestnancov, osobitne osôb zodpovedných za riadenie stavebných prác ktorí sú zodpovední za kontrolu kvality a plnenie zmluvy bez ohľadu na to, v akom zmluvnom vzťahu sú k uchádzačovi, resp. tých, na ktorých sa môže uchádzač obrátiť so žiadosťou o vykonanie týchto prác

         Verejný obstarávateľ vyžaduje predloženie uchádzačom týchto dokladov o odbornej spôsobilosti:
-    dokladu o odbornej spôsobilosti - stavbyvedúci podľa zák. č. 236/2000 Z. z., ktorým sa mení a dopĺňa zák. č. 138/1992 Zb. v znení zák. č. 554/2001 o autorizovaných architektoch a autorizovaných stavebných inžinieroch v znení neskorších predpisov s odbornou spôsobilosťou na pozemné stavby, 

          - fotokópie diplomu o absolvovaní vysokoškolského štúdia sadovníckeho, prírodovedeckého, resp. lesníckeho odboru osôb zodpovedných za plnenie predmetu obstarávania 

Rovnako budú akceptované osvedčenia vydávané v iných krajinách, akceptované Slovenskou komorou stavebných inžinierov; verejný obstarávateľ uzná ako rovnocenné osvedčenia a diplomy vydané príslušnými orgánmi členských štátov. Doklady musia byť predložené ako overená fotokópia osvedčenia s originálom odtlačku pečiatky a podpisom odborne spôsobilej osoby a zároveň táto osoba predloží  vyhlásenie, že bude k dispozícii v čase plnenia zmluvy.

10.3.4 podľa § 28 – predloženie platného certifikátu kvality v zmysle normy EN ISO 14001, ktorého je záujemca držiteľom pre ním vykonávané činnosti, resp. predloženie iných dôkazov o opatreniach environmentálneho riadenia. Verejný obstarávateľ uzná ako rovnocenné certifikáty vydané príslušnými orgánmi členských štátov. Doklad musí byť predložený ako overená fotokópia.

11.   Hodnotenie splnenia podmienok účasti vo verejnom obstarávaní: 
         Splnenie podmienok účasti bude posudzované na základe predloženia požadovaných dokumentov a dokladov v súlade so zákonom, s touto výzvou a súťažnými podkladmi   nasledovne : Splnil - nesplnil.                                                                                                                                                                                                                                                                   
 12.  Označenie, či sa vyžaduje uviesť mená a odbornú kvalifikáciu osôb zodpovedných                    za plnenie zmluvy:    ÁNO		                                                                                                                                          
          13.   Poskytovanie súťažných podkladov                                              
Lehota na prijímanie žiadostí o súťažné podklady: 18.11.2010 do 15.00 hod. SEČ.

Súťažné podklady si záujemca môže písomne vyžiadať na adrese:

         Kontaktné miesto:   Miestny úrad mestskej časti Bratislava -Petržalka
			        Kutlíkova 17  
                                            852 12 Bratislava
                     			                                                          
        Kontaktná osoba:     Ing. Dušan Vávra
        Telefón:                     02 / 68286865
        Fax:                            02 /63814964
        E-mail:                      dusan.vavra@petrzalka.sk    
Súťažné podklady sa budú vydávať:                  
v pracovných dňoch od dňa zverejnenia tejto výzvy na internetovej stránke verejného obstarávateľa od 8:00 do 15.00 hod.  SEČ.              
Spôsob prevzatia súťažných podkladov:                                                                                     - osobné prevzatie na adrese uvedenej v bode 1 tejto výzvy alebo doručenie poštou na požadovanú adresu
                                                                               
14. Otváranie  ponúk sa uskutoční: 02.12.2010 o 13.00 hod. SEČ na adrese : Mestská časť Bratislava - Petržalka, zasadačka na 8. poschodí,  Kutlíkova 17, 852 12 Bratislava. 
     Otváranie ponúk je pre uchádzačov verejné. Zástupca uchádzača sa musí preukázať splnomocnením na zastupovanie pri otváraní obálok.               			        	                                        
15. Lehota na predkladanie  ponúk: 
      Ponuku  je potrebné doručiť na kontaktné miesto podľa bodu 1 tejto výzvy, najneskôr dňa  02.12.2010 do 12 .00 hod. SEČ.
 
16. Miesto a adresa, na ktorú sa majú ponuky doručiť:  

      Miesto: do podateľne Miestneho úradu mestskej časti Bratislava -Petržalka
Kontaktná adresa:   Miestny úrad mestskej časti Bratislava -Petržalka
			     Kutlíkova 17   
                                         852 12 Bratislava                    			                                   

      Kontaktná osoba:     Ing. Dušan Vávra
      Telefón:                      02 / 68286865
      Fax:                            02 /63814964
      E-mail:                       dusan.vavra@petrzalka.sk 

17. Ponuky sa predkladajú v slovenskom jazyku.
      Ponuka musí mať označenie: „Verejné obstarávanie  – neotvárať“
                   -  heslo súťaže: „Revitalizácia Vlasteneckého námestia“

      Na obálke musí byť uvedená adresa odosielateľa.
                    
18. Kritériá na hodnotenie ponúk: Najnižšia  cena v EUR s DPH za  predmet zákazky  v súlade s bodom 2 tejto výzvy, na základe oceneného výkazu výmer, ktorý je  súčasťou súťažných podkladov. 
                                                                                 
19. Platnosť zmluvy: 18 mesiacov odo dňa uzatvorenia zmluvy 

20. Vyhodnotenie ponúk : 
     20.1 Verejný obstarávateľ  bude postupovať podľa § 99 ods.1 písm. f ) a  g) zákona, na  vyhodnotenie  ponúk  zriadi komisiu v súlade s § 40 zákona a bude postupovať pri vyhodnocovaní ponúk len podľa kritéria uvedeného v tejto výzve na predkladanie ponúk. 

21. Ďalšie informácie verejného  obstarávateľa:    
     21.1   Verejný obstarávateľ uzavrie s úspešným uchádzačom zmluvu o dielo podľa          Obchodného zákonníka.
     21.2 Obhliadka miesta dodania predmetu zákazky sa odporúča uchádzačom vykonať  individuálne z verejne dostupných priestranstiev. Bližšie informácie ohľadne obhliadky miesta dodania predmetu zákazky sú uvedené v bode 14 súťažných podkladov.

                                                                               	       Doc. RNDr. Milan Ftáčnik, CSc.          
starosta